钦定古今图书集成/理学汇编/学行典/第193卷 > 郑濂
## 钦定古今图书集成/理学汇编/学行典/第193卷 > 郑濂

按：《明外史孝义传》：“郑濂，字仲德，浦江人。其家累世同
居几三百年。”七世祖绮，载《宋史孝义传》。“绮生闻，闻生
运，运生政，致政生德珪、德璋，德珪生文嗣，武宗至大
二年，旌为义门”，载《元史孝友传》。“文嗣生鉴、钧、铭，鉴生
渭、濂、涛、济，钧无子，以濂嗣。德璋生文融、文泰、文轰、文
厚，文轰生钜、銮，文厚生钦、铢。文融无子，以钦嗣。钦生”
洵，钜生演渊，洧渊生楷，洧生柏，銮生源溱，铢生漠、沂，
致生德池。德池无子，以德璋子文泰嗣。文泰生铉、锐，
铉生汉、泳、《湜、渶》，《漴锐》生深、淇。文融字太和，部使者余
阙标为东浙第一家，而顺帝太子手书“麟凤”二大字
以赐之，学士欧阳原功为赞勒之石者也。郑氏代以
一人主家政，文融卒，钦继之。钦尝刺血疗本生父文
厚疾，与弟铢廓先业，增田八百馀亩。钦卒，钜继之。钜
卒，铭当主家政，以渭冢子与相让，虚其位者久之，始
受事铭。受业于吴莱妇翁张无子，尽以其业𢌿铭，铭
受其三之一。及翁没，铭籍所受归于张。铭卒，铉继之。
父丧，恸哭三日而须发尽白。尝游燕都，与揭徯斯、黄
溍善。子泳、从子深并为丞相。脱脱馆师，铉为书数千
言，陈时政之弊，脱脱多采纳。其综家政，严而有恩。元
末兵起，大将数入其境，相戒毋犯义门。枢密判官阿
鲁灰军夺民财，铉以利害折之，引去。明兵临婺县，铉
挈家避右丞李文忠，为扃钥其家，而遣兵护之归。至
正中卒，渭继之。渭卒，濂继之。至濂而受知于太祖，昆
弟由是显。濂以赋长诣京师。太祖问治家长久之道，
对曰：“谨守祖训，不听妇言。”帝称善，赐之果。濂拜赐怀
归，剖分家人。帝闻嘉叹，欲官之。辞老不仕。遇圣寿，辄
捧香诣阙拜贺，帝每慰劳之。时富室多以罪倾宗，而
郑氏数千指独完。会胡惟庸以罪诛，有诉郑氏交通
者，吏捕之。兄弟六人争欲行湜，竟往。濂方以事至京，
迎谓曰：“吾兄长，当任罪。”湜曰：“兄年老，吾自往辨。”二人
争入狱。太祖召见，劳之曰：“有人如此，肯从人为逆耶？”
宥之，赐酒食。立擢湜为福建左参议。复命举所知，湜
举同郡王应等五人，皆授参议。湜字仲持。居官有政
声。南靖民为乱，诖误者数百家，士卒多掠其妇女。湜
言于诸将，尽释免。居一岁，入觐，卒于京。十九年，濂坐
事当逮，从弟洧曰：“吾家以义名，先世有兄代弟死者，
吾可不代兄死乎？”诣吏自诬服，斩于市。洧，字仲宗，《地地》受
业于宋濂，有学行。乡人哀之，私谥贞义处士。久之，濂
卒，渶继之。太祖患天下俗薄，二十六年秋，东宫缺官，
命廷臣举孝而淳行者，众以郑氏对。太祖曰：“其里王
氏，亦仿郑氏家法。”乃征两家子弟年三十上者悉赴
京，擢济与王懃为春坊左右庶子。其后太祖又征郑
氏子弟，铢子沂，自白衣峻擢礼部尚书，年馀致仕去。
永乐元年入朝，留为故官。未几复谢去。而铉孙干，永
乐中官御史，棠，永乐中官检讨。他得官者复数人。郑
氏愈显闻天下。济、棠皆学于宋濂，有文行。渶尝仕元，
为浙江行省宣使，主家政数年，建文帝旌表其门闾。
渶入朝谢，御书“孝义家”三字署其旁曰：“赐浦江郑渶
识以精一执中之印。”燕兵既入，有告建文帝匿其家
者，遣人索之，渶家厅事中列十大柜，五贮经史，五贮
兵器，备不虞。使者至，所发皆经史，乃寘其半不启，而
帝所赐御书，适以榜坠，暂撤，乃免于祸，人以至行所
感云。成化十年，有司奏郑永朝世敦行义，复命建“孝
义”之门以旌之。自文融至渶皆以笃行著，其他名迹
可纪者附于篇。铢字彦章，幼失父母，鞠于世母周氏，
以孝闻。长游京师，谒丞相脱脱器之，奏为行宣政院
照磨。统江南诸道浮屠，一钱不入。改松江诸处稻田
提领所大使正课外，岁羡米万馀石，上下侵蚀其中，
铢独斥还之。民深，字仲几，馆元丞相脱脱家，教其子哈剌章。顺帝令太子从授《孝经》。脱脱谪西宁，托子于
深。众劝深速去，毋与其祸，深不可。脱脱召太傅，奏深
为长史。寻荐还宣文阁说经郎，兼经筵译文官。久之，
以吏部员外郎从脱脱征高邮，迁浙西道廉访佥事，
卒。涛字仲舒，受业同郡王祎，仕元历礼部郎中，危素
推涛德行为当时第一。初，文融著《家范》三卷，凡五十
八则，子钦增七十则从子铉又增九十二则。至涛与
从弟泳、澳湜白于兄濂源，共相损益，定为一百六十
八则，刊行焉，家范益备。泳仕元历温州路总管府经
历，江浙行省都事，有行义。又有曰瀛、曰洪者，瀛早卒，
妻王氏年少，养从子柎为后，守节五十馀年。柎子煁，
仕至大理少卿。洪明初，李文忠辟为参谋，荐诸朝，授
引礼郎，迁藏库提点，坐法死。妻石当发配，泣曰：“我义
门妇也，可辱其身，以辱其门乎？”不食死。渊，字仲涵，师
宋濂，好洛、闽之学，善古文。母病逾年，扶侍不离顷刻，
跪进汤药，膝生胝。既卒，哀恸过节耳，为之聩。从弟澧
及妻早亡，遗三女，渊抚之过于己生。元末，有司荐为
月泉书院山长，不就。明初，中外屡荐，并以聩辞。洪武
六年卒。宋濂谥曰贞。孝楷，字叔度，与方孝孺善，官蜀
王府长史。柏，字叔瑞，不仕，皆游濂门。蜀王曰：“叔瑞清
逸之士也。”人因称为清逸处士。